Ο **Σίλβιο Μέντες Κάμπος Ζούνιορ** (πορτογαλικά: Sylvio Mendes Campos Júnior) (γενν. 12 Απριλίου 1974), κοινώς γνωστός ως **Σιλβίνιο** (Sylvinho), είναι Βραζιλιάνος πρώην ποδοσφαιριστής, ο οποίος αγωνιζόταν ως αριστερός πλάγιος αμυντικός και νυν προπονητής ποδοσφαίρου. Είναι ο τωρινός προπονητής της Εθνικής Αλβανίας.

Ο Σιλβίνιο ξεκίνησε τη σταδιοδρομία του στην Κορίνθιανς. Υπέγραψε στην Άρσεναλ το 1999 και ήταν δημοφιλής παίκτης στις δύο σεζόν του στον σύλλογο. Μετακινήθηκε στη Θέλτα Βίγο της Πριμέρα Ντιβισιόν, πριν ενταχθεί στην Μπαρτσελόνα το 2004, με την οποία κέρδισε το ΟΥΕΦΑ Τσάμπιονς Λιγκ το 2006 και το 2009, μεταξύ άλλων διακρίσεων. Επέστρεψε στην Αγγλία για να περάσει την τελευταία του σεζόν ως παίκτης με τη Μάντσεστερ Σίτι το 2009–10.

Σταδιοδρομία σε συλλόγους
-------------------------

### Κορίνθιανς

Γεννημένος στο Σάο Πάολο της Βραζιλίας, ο Σιλβίνιο ξεκίνησε την καριέρα του στην Κορίνθιανς το 1994. Με την ομάδα, ο Σιλβίνιο κέρδισε το Κύπελλο Βραζιλίας το 1995. Κατέκτησε επίσης το Πρωτάθλημα Βραζιλίας με την Κορίνθιανς το 1998. Ο Σιλβίνιο κέρδισε επίσης το Καμπεονάτο Παουλίστα το 1995, το 1997 και το 1999 με την Κορίνθιανς.

### Άρσεναλ

 Ο Σιλβίνιο το 1999
Το 1999, έγινε ο πρώτος Βραζιλιάνος παίκτης που υπέγραψε στην αγγλική Άρσεναλ, στην οποία υπέγραψε αφού αρνήθηκε πολλαπλές προσφορές από την αντίπαλο του Βορείου Λονδίνου, Τότεναμ Χότσπερ. Σύντομα ήταν η πρώτη επιλογή στο αριστερό μπακ, εκτοπίζοντας τον μακροχρόνιο αγαπημένο των φιλάθλων, Νάιτζελ Γουίντερμπερν. Είχε ένα πισωγύρισμα νωρίς στην πρώτη του σεζόν, όταν έχασε ένα πέναλτι σε μια διαδικασία, καθώς η Άρσεναλ έχασε στο Λιγκ Καπ από τη Μίντλεσμπρο και εκείνη η σεζόν τελείωσε με παρόμοια απογοήτευση, καθώς η Άρσεναλ έχασε με 4-1 στα πέναλτι από την τουρκική Γαλατασαράι στον τελικό του Κυπέλλου ΟΥΕΦΑ 1999-2000, αν και αυτή τη φορά δεν εκτέλεσε πέναλτι. Κατά τη διάρκεια της δεύτερης σεζόν του στην ομάδα, εκτοπίστηκε από τον Άσλεϊ Κόουλ. Η παραμονή του διήρκεσε μόνο για δύο χρόνια, αλλά στη σύντομη περίοδο του εκεί απέκτησε πολλούς φίλους και θαυμαστές και σκόραρε πολλά θεαματικά γκολ, συμπεριλαμβανομένων αυτών ενάντια στις Σέφιλντ Γουένσντεϊ, Τσάρλτον Αθλέτικ και Τσέλσι. Σκόραρε επίσης δύο φορές στο Τσάμπιονς Λιγκ για την Άρσεναλ, ενάντια στην Σπάρτα Πράγας και στην Σπαρτάκ Μόσχας. Τη σεζόν 2000–01, ο Σιλβίνιο συμπεριλήφθηκε στην Ομάδα της Χρονιάς στην Πρέμιερ Λιγκ.

### Θέλτα Βίγο

Το 2001, μετακόμισε στη Θέλτα Βίγο και έπαιξε εκεί για τρία χρόνια, σκοράροντας μία φορά στο πρωτάθλημα ενάντια στην Μπαρτσελόνα στις 26 Ιανουαρίου 2003, τη μελλοντική του ομάδα. Έγινε δημοφιλής φιγούρα στους οπαδούς του συλλόγου, βοηθώντας την ομάδα να προκριθεί στο ΟΥΕΦΑ Τσάμπιονς Λιγκ για πρώτη φορά στην ιστορία της, τη σεζόν 2003–04.

Ο Σιλβίνιο απέκτησε ισπανικό διαβατήριο το 2004, το οποίο του χορηγήθηκε μετά από τρία χρόνια διαμονής στην Ισπανία. Του επέτρεψε να παρακάμψει τους περιορισμούς παικτών εκτός ΕΕ στην Πριμέρα Ντιβισιόν.

### Μπαρτσελόνα

Το 2004, μετά από μεταγραφή 2 εκατομμυρίων ευρώ, υπέγραψε στην Μπαρτσελόνα, όπου κέρδισε τρία εγχώρια πρωταθλήματα, το 2005, το 2006 και το 2009, καθώς και το Τσάμπιονς Λιγκ το 2006 και το 2009. Μετά από μια σειρά καλών εμφανίσεων το 2008, του δόθηκε επέκταση συμβολαίου μέχρι το 2009.

Έπαιξε ολόκληρο τον αγώνα στη νίκη της Μπαρτσελόνα με 2–0 επί της Μάντσεστερ Γιουνάιτεντ στον τελικό του ΟΥΕΦΑ Τσάμπιονς Λιγκ 2008-09, στη θέση του τιμωρημένου Ερίκ Αμπιντάλ. Στον τελικό της ομάδας τρία χρόνια νωρίτερα ήταν αχρησιμοποίητος αναπληρωματικός. Αυτό ήταν το τελευταίο του παιχνίδι για τον καταλανικό σύλλογο.

### Μάντσεστερ Σίτι

Η Μάντσεστερ Σίτι επισκέφτηκε το Καμπ Νόου στις 19 Αυγούστου 2009 και, έχοντας νικήσει τη Μπαρτσελόνα με 1–0 σε φιλικό, συζήτησε για την ένταξη του Σιλβίνιο μαζί τους στο τέλος του μήνα, μαζί με τον συμπατριώτη του, Ρομπίνιο. Ανακοινώθηκε στις 24 Αυγούστου 2009 ότι υπέγραψε στη Σίτι ως ελεύθερη μεταγραφή, με συμβόλαιο ενός έτους. Έκανε το ντεμπούτο του εναντίον της Σκάνθορπ Γιουνάιτεντ στο Λιγκ Καπ. Η πρώτη του εμφάνιση στο πρωτάθλημα ήρθε στις 12 Δεκεμβρίου 2009 εναντίον της Μπόλτον Γουόντερερς, μετά την απουσία του τραυματία Γουέιν Μπριτζ. Σκόραρε το πρώτο του γκολ για τη Μάντσεστερ Σίτι στη νίκη με 4–2 εναντίον της Σκάνθορπ στο Κύπελλο Αγγλίας στις 24 Ιανουαρίου 2010, με ένα θεαματικό σουτ από μεγάλη απόσταση.

Στις 8 Ιουνίου 2010, ανακοινώθηκε ότι το συμβόλαιο του Σιλβίνιο είχε λήξει και ότι θα αποχωρούσε από τον σύλλογο.

Εθνική ομάδα
------------

Αφού έλαβε την πρώτη του διεθνή κλήση το 1997 υπό τον Μάριο Ζαγκάλο για έναν αγώνα εναντίον της Ρωσίας, ο Σιλβίνιο ήταν μέλος της Βραζιλίας για το ΚΟΝΚΑΚΑΦ Γκολντ Καπ του 1998, όπου καθώς τελικά η Βραζιλία τερμάτισε στην 3η θέση, κέρδισε το χάλκινο μετάλλιο. Στη συνέχεια έκανε το επίσημο ντεμπούτο του για τη Βραζιλία σε έναν φιλικό αγώνα εναντίον της Ουαλίας στο Κάρντιφ στις 23 Μαΐου 2000, ο οποίος έληξε με νίκη 3–0. Τέσσερις μέρες αργότερα, έπαιξε σε φιλικό αγώνα με την Αγγλία στο Λονδίνο, ο οποίος έληξε ισόπαλος 1–1. Συνέχισε με συνολικά 6 διεθνείς συμμετοχές, ως εφεδρικός στον Ρομπέρτο Κάρλος στη θέση του αριστερού μπακ. Η τελευταία του εμφάνιση με τη Βραζιλία ήταν στις 28 Μαρτίου 2001 σε προκριματικό αγώνα για το Παγκόσμιο Κύπελλο του 2002 εναντίον του Ισημερινού.

Σταδιοδρομία ως προπονητής
--------------------------

Στις 7 Ιουλίου 2011, ο Σιλβίνιο ανακοίνωσε ότι θα αποσυρόταν από το ποδόσφαιρο. Προσλήφθηκε ως βοηθός προπονητή της Κρουζέιρο στις 27 Σεπτεμβρίου 2011. Μετά από ένα πέρασμα από την Σπορτ Κλουμπ ντο Ρεσίφε και την Κλούμπε Νάουτικο Καπιμπαρίμπε, επέστρεψε στην Κορίνθιανς στις 5 Ιουλίου 2013, ως βοηθός προπονητή του Τίτε.

Στις 13 Δεκεμβρίου 2014, διορίστηκε βοηθός προπονητή του Ρομπέρτο Μαντσίνι από στην Ίντερ. Στις 20 Ιουλίου 2016, εντάχθηκε στην Εθνική Βραζιλίας ως βοηθός για άλλη μια φορά του Τίτε. Στις 9 Απριλίου 2019, διορίστηκε προπονητής της Εθνικής Βραζιλίας Κ23 πριν από τους Θερινούς Ολυμπιακούς Αγώνες του 2020, αλλά δεν την ανέλαβε στους αγώνες.

### Λυών

Στις 19 Μαΐου 2019, ο Σιλβίνιο ανακοινώθηκε ως ο αντικαταστάτης του Μπρουνό Ζενεζιό στην Ολιμπίκ Λυών. Απολύθηκε στις 7 Οκτωβρίου 2019.

### Κορίνθιανς

Στις 23 Μαΐου 2021, ανακοινώθηκε η επιστροφή του Σιλβίνιο στην Κορίνθιανς ως νέου προπονητή της. Στις 3 Φεβρουαρίου του επόμενου έτους, με μόνο τρεις αγώνες στη νέα σεζόν, απολύθηκε μετά από μια εντός έδρας ήττα με 1–2 από τη Σάντος.

### Εθνική Αλβανίας

Στις 2 Ιανουαρίου 2023, η Αλβανική Ομοσπονδία Ποδοσφαίρου ανακοίνωσε ότι κατέληξε σε συμφωνία με τον Σιλβίνιο για να είναι ο νέος προπονητής της Εθνικής Αλβανίας και ότι οι Πάμπλο Σαμπαλέτα και Ντορίβα θα τον συνοδεύσουν ως βοηθοί προπονητές. Επτά ημέρες αργότερα, διορίστηκε επίσημα ως προπονητής και υπέγραψε συμβόλαιο 18 μηνών, όπου στόχος του συμβολαίου ήταν η πρόκριση στο Ευρωπαϊκό Πρωτάθλημα του 2024.

Στατιστικά σταδιοδρομίας
------------------------

### Με συλλόγους

| Ομάδα | Σεζόν | Πρωτάθλημα | Πολιτειακό Πρωτάθλημα | Κύπελλο | Λιγκ Καπ | Ηπειρωτικές | Άλλες | Σύνολο |
| --- | --- | --- | --- | --- | --- | --- | --- | --- |
| Κατηγορία | Συμ. | Γκολ | Συμ. | Γκολ | Συμ. | Γκολ | Συμ. | Γκολ | Συμ. | Γκολ | Συμ. | Γκολ | Συμ. | Γκολ |
| Κορίνθιανς | 1994 | Σέριε Α | 3 | 0 | 0 | 0 | 0 | 0 | — | — | — | 3 | 0 |
| 1995 | 13 | 0 | 26 | 0 | 10 | 0 | — | — | — | 49 | 0 |
| 1996 | 21 | 0 | 19 | 0 | 5 | 0 | — | 9 | 0 | — | 54 | 0 |
| 1997 | 22 | 0 | 15 | 0 | 6 | 0 | — | — | 2 | 0 | 45 | 0 |
| 1998 | 30 | 0 | 13 | 0 | 2 | 0 | — | 3 | 0 | 3 | 0 | 51 | 0 |
| 1999 | 0 | 0 | 15 | 1 | 4 | 0 | — | 9 | 1 | 5 | 0 | 33 | 2 |
| Σύνολο | 89 | 0 | 88 | 1 | 27 | 0 | — | 21 | 1 | 10 | 0 | 235 | 2 |
| Άρσεναλ | 1999–2000 | Πρέμιερ Λιγκ | 31 | 1 | — | 3 | 0 | 2 | 0 | 9 | 0 | 1 | 0 | 46 | 1 |
| 2000–01 | 24 | 2 | — | 3 | 0 | 0 | 0 | 7 | 2 | — | 34 | 4 |
| Σύνολο | 55 | 3 | — | 6 | 0 | 2 | 0 | 16 | 2 | 1 | 0 | 80 | 5 |
| Θέλτα Βίγο | 2001–02 | Πριμέρα Ντιβισιόν | 23 | 0 | — | 2 | 0 | — | 2 | 0 | — | 27 | 0 |
| 2002–03 | 32 | 1 | — | 2 | 0 | — | 3 | 0 | — | 37 | 1 |
| 2003–04 | 29 | 0 | — | 5 | 0 | — | 9 | 0 | — | 43 | 0 |
| Σύνολο | 84 | 1 | — | 9 | 0 | — | 14 | 0 | — | 107 | 1 |
| Μπαρτσελόνα | 2004–05 | Πριμέρα Ντιβισιόν | 21 | 0 | — | 0 | 0 | — | 3 | 0 | — | 24 | 0 |
| 2005–06 | 26 | 2 | — | 2 | 0 | — | 1 | 0 | 2 | 0 | 31 | 2 |
| 2006–07 | 13 | 0 | — | 4 | 0 | — | 2 | 0 | 2 | 0 | 21 | 0 |
| 2007–08 | 14 | 0 | — | 4 | 0 | — | 4 | 0 | — | 22 | 0 |
| 2008–09 | 15 | 0 | — | 8 | 0 | — | 7 | 1 | — | 30 | 1 |
| Σύνολο | 89 | 2 | — | 18 | 0 | — | 17 | 1 | 4 | 0 | 128 | 3 |
| Μάντσεστερ Σίτι | 2009–10 | Πρέμιερ Λιγκ | 10 | 0 | — | 3 | 1 | 2 | 0 | — | — | 15 | 1 |
| Σύνολο σταδιοδρομίας | 327 | 6 | 88 | 1 | 63 | 1 | 4 | 0 | 68 | 4 | 15 | 0 | 565 | 12 |

### Με εθνική

| Εθνική ομάδα | Έτος | Συμ. | Γκολ |
| --- | --- | --- | --- |
| Βραζιλία | 2000 | 3 | 0 |
| 2001 | 3 | 0 |
| Σύνολο | 6 | 0 |

Διακρίσεις
----------

**Κορίνθιανς**

* Καμπεονάτο Παουλίστα: 1995, 1997, 1999
* Πρωτάθλημα Βραζιλίας: 1998
* Κύπελλο Βραζιλίας: 1995

**Άρσεναλ**

* Κομιούνιτι Σιλντ: 1999

**Μπαρτσελόνα**

* Πριμέρα Ντιβισιόν: 2004–05, 2005–06, 2008–09
* Κύπελλο Ισπανίας: 2008–09
* Σούπερ Καπ Ισπανίας: 2005, 2006
* ΟΥΕΦΑ Τσάμπιονς Λιγκ: 2005–06, 2008–09

**Βραζιλία**

* ΚΟΝΚΑΚΑΦ Γκολντ Καπ:  1998

**Ατομικές**

* Ομάδα της Χρονιάςστην Πρέμιερ Λιγκ : 2000–01

Παραπομπές
----------

1. ↑  (πολλαπλές γλώσσες) *Transfermarkt*. 3359. Ανακτήθηκε στις 9  Οκτωβρίου 2017.
2. ↑  «Enciclopèdia de l'esport català» (Καταλανικά) Grup Enciclopèdia. 2012. 12189.
3. ↑  (πολλαπλές γλώσσες) *Transfermarkt*. 24104. Ανακτήθηκε στις 4  Απριλίου 2022.
4. 1 2  «Sylvinho». *Football Database.eu*.
5. ↑  «Where are they now? Arsenal and Manchester City defender Sylvinho». *Shoot.co.uk*. 12 Απριλίου 2017.
6. ↑  Walker, Michael (1 December 1999). «Schwarzer the hero sees Middlesbrough through». *The Guardian* (London).. Ανακτήθηκε στις 14 August 2009.
7. ↑  «Wednesday relegated». BBC. 9 May 2000.. Ανακτήθηκε στις 15 April 2010.
8. ↑  «Arsenal's eight-goal thriller». BBC. 26 August 2000.. Ανακτήθηκε στις 20 September 2009.
9. ↑  «Arsenal earn amazing draw». BBC. 6 September 2000.. Ανακτήθηκε στις 20 September 2009.
10. ↑  «Wenger's praise for defence». BBC. 13 September 2000.. Ανακτήθηκε στις 20 September 2009.
11. ↑  «Arsenal gunned down in Moscow». BBC. 22 November 2000.. Ανακτήθηκε στις 20 September 2009.
12. 1 2  Davies, Huw (25 Απριλίου 2019). «10 players you'd forgotten were in a PFA Premier League Team of the Year». *FourFourTwo*. Ανακτήθηκε στις 26 Σεπτεμβρίου 2020.
13. ↑  «Celta sign Silvinho». BBC. 31 Αυγούστου 2001. Ανακτήθηκε στις 10 Δεκεμβρίου 2015.
14. ↑  Benjamin Newman (29 Δεκεμβρίου 2011). «Silvinho (Celta Vigo) vs Barcelona». Αρχειοθετήθηκε από το πρωτότυπο στις 20 Φεβρουαρίου 2016. Ανακτήθηκε στις 10 Δεκεμβρίου 2015.
15. 1 2 3 4  «Silvio Mendes Campos, Sylvinho». Barcelona.cat. Ανακτήθηκε στις 10 Δεκεμβρίου 2015.
16. ↑  «FC Barcelona to acknowledge Deco, Sylvinho and Keita's contribution to the Club». F.C. Barcelona.com. 14 Δεκεμβρίου 2012. Ανακτήθηκε στις 10 Δεκεμβρίου 2015.
17. ↑  Daniel Taylor (27 Μαΐου 2009). «Barcelona v Manchester United, Champions League final player ratings». *The Guardian*. Ανακτήθηκε στις 10 Δεκεμβρίου 2015.
18. ↑  «Sylvinho, goodbye to five years of dedicated service». FC Barcelona. 3 Ιουνίου 2009. Αρχειοθετήθηκε από το πρωτότυπο στις 6 Δεκεμβρίου 2012. Ανακτήθηκε στις 3 Ιουνίου 2009.
19. ↑  «Man City sign Brazilian Sylvinho». BBC Sport. 24 August 2009.. Ανακτήθηκε στις 24 August 2009.
20. ↑  «Scunthorpe 2 – 4 Man City». BBC. 24 January 2010.. Ανακτήθηκε στις 27 January 2010.
21. ↑  «Out of contract senior trio leave Blues». Μάντσεστερ Σίτι. 8 June 2010. Αρχειοθετήθηκε από το πρωτότυπο στις 2016-05-29.. Ανακτήθηκε στις 8 June 2010.
22. 1 2  «CONCACAF Championship, Gold Cup 1998 - Full Details». *RSSSF*.
23. ↑  «Giggs misses Brazil game». BBC. 23 Μαΐου 2000. Ανακτήθηκε στις 10 Δεκεμβρίου 2015.
24. ↑  «Brazilians turn on the style». BBC. 23 Μαΐου 2000. Ανακτήθηκε στις 10 Δεκεμβρίου 2015.
25. ↑  «England-Brazil: Clockwatch». BBC. 27 Μαΐου 2000. Ανακτήθηκε στις 10 Δεκεμβρίου 2015.
26. ↑  «Sylvinho». National Football Teams. Ανακτήθηκε στις 10 Δεκεμβρίου 2015.
27. ↑  «Silvinho set to leave Arsenal». Irish Times. 25 Ιουλίου 2001. Ανακτήθηκε στις 10 Δεκεμβρίου 2015.
28. ↑  Frank Ballesteros (22 Ιουλίου 2001). «World Cup 2002 Qualifying - South America». *RSSSF*. Ανακτήθηκε στις 10 Δεκεμβρίου 2015.
29. ↑  «Ex-jogador Sylvinho assume função de auxiliar técnico de Vagner Mancini». *Globo Esporte* (στα Πορτογαλικά). 27 Σεπτεμβρίου 2011. Ανακτήθηκε στις 27 Σεπτεμβρίου 2011.
30. ↑  «Sylvinho é o novo auxiliar técnico da equipe profissional do Corinthians». corinthians.com. 5 Ιουλίου 2013. Ανακτήθηκε στις 23 Μαΐου 2021.
31. ↑  «Serie A – Ex-Arsenal and Barcelona star Sylvinho becomes Inter Milan assistant boss». Yahoo!. 13 Δεκεμβρίου 2014. Ανακτήθηκε στις 10 Δεκεμβρίου 2015.
32. ↑  «Tite presta contas do 1º mês e anuncia Sylvinho como seu auxiliar na Seleção». Globo Esporte. 20 Ιουλίου 2016. Ανακτήθηκε στις 10 Απριλίου 2019.
33. ↑  «CBF anuncia Sylvinho como técnico da seleção pré-olímpica». Globo Esporte. 9 Απριλίου 2019. Ανακτήθηκε στις 10 Απριλίου 2019.
34. ↑  «Sylvinho sacked by Lyon after one win in nine matches». Sportskeeda. 7 Οκτωβρίου 2019. Ανακτήθηκε στις 7 Οκτωβρίου 2019.
35. ↑  «Sylvinho é o novo técnico do Corinthians». corinthians.com.br. 23 Μαΐου 2021. Ανακτήθηκε στις 23 Μαΐου 2021.
36. ↑  «Corinthians anuncia a contratação de Sylvinho». globoesporte.globo.com. 23 Μαΐου 2021. Ανακτήθηκε στις 23 Μαΐου 2021.
37. ↑  «Sylvinho deixa o comando técnico do Corinthians» [Sylvinho leaves Corinthians] (στα Πορτογαλικά). SC Corinthians Paulista. 3 Φεβρουαρίου 2022. Ανακτήθηκε στις 3 Φεβρουαρίου 2022.
38. ↑  «FSHF arrin marrëveshjen me trajnerin brazilian Sylvio Mendes Campos Júnior» [AFA reaches agreement with Brazilian coach Sylvio Mendes Campos Júnior] (στα Αλβανικά). Αλβανική Ομοσπονδία Ποδοσφαίρου. 2 Ιανουαρίου 2023.
39. ↑  «Prezantohet trajneri i ri Kombëtares shqiptare, Silvinjo! Braziliani firmos kontratën me FSHF-në» [Introducing the new coach of the Albanian National Team, Sylvinho! The Brazilian signs the contract with the AFA] (στα Αλβανικά). Αλβανική Ομοσπονδία Ποδοσφαίρου. 9 Ιανουαρίου 2023.
40. ↑  «Jogos do Corinthians em 1994» [Matches of Corinthians in 1994] (στα Πορτογαλικά). Meu Timão. Ανακτήθηκε στις 27 Οκτωβρίου 2021.
41. ↑  «Jogos do Corinthians em 1995» [Matches of Corinthians in 1995] (στα Πορτογαλικά). Meu Timão. Ανακτήθηκε στις 27 Οκτωβρίου 2021.
42. ↑  «Jogos do Corinthians em 1996» [Matches of Corinthians in 1996] (στα Πορτογαλικά). Meu Timão. Ανακτήθηκε στις 27 Οκτωβρίου 2021.
43. ↑  «Jogos do Corinthians em 1997» [Matches of Corinthians in 1997] (στα Πορτογαλικά). Meu Timão. Ανακτήθηκε στις 27 Οκτωβρίου 2021.
44. ↑  «Jogos do Corinthians em 1998» [Matches of Corinthians in 1998] (στα Πορτογαλικά). Meu Timão. Ανακτήθηκε στις 27 Οκτωβρίου 2021.
45. ↑  «Jogos do Corinthians em 1999» [Matches of Corinthians in 1999] (στα Πορτογαλικά). Meu Timão. Ανακτήθηκε στις 27 Οκτωβρίου 2021.
46. ↑  «Σιλβίνιο». *National Football Teams*. Benjamin Strack-Zimmermann. Ανακτήθηκε στις 8 Απριλίου 2020.
47. 1 2 3  «Sylvinho». *Soccerway*. Ανακτήθηκε στις 10 Δεκεμβρίου 2015.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σιλβίνιο** |

* Σιλβίνιο Στατιστικά καριέρας στο Soccerbase

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
* Πύλη:Βραζιλία
 |

 |